text: জোম্যাটো ২০০৮ সালে প্রতিষ্ঠিত একটি ভারতীয় রেস্তোরাঁর সংযোগকারী তথা ওয়েবসাইট ও অ্যাপ মারফৎ খাবার সরবরাহ (ডেলিভারি) করার একটি স্টার্ট-আপ। কোম্পানিটি প্রতিষ্ঠা করেন দীপিন্দর গোয়েল ও পঙ্কজ চাড্ডা। এটি রেস্তোঁরা সম্বন্ধে তথ্য, খাবারের মেনু এবং রেস্তোঁরাগুলির ব্যবহারকারী-রিভিউ দেওয়ার পাশাপাশিই অংশীদার রেস্তোঁরাগুলি থেকে খাবার সরবরাহও করে ভারতের ৬৩ টি শহরে। , পৃথিবীর ২৪টি দেশে জোম্যাটো পরিষেবা প্রদান করছে।
  
  ইতিহাস
  
  জোম্যাটো ২০০৮ সালে ফুডিবে হিসাবে প্রতিষ্ঠিত হয়েছিল। ২০১০ সালে এটির নাম  জোম্যাটো   রাখা হয়।
   ২০১১ সালে জোম্যাটো সারা ভারত জুড়ে দিল্লী জাতীয় রাজধানী অঞ্চল, মুম্বই, ব্যাঙ্গালোর, চেন্নাই, পুনে এবং কলকাতায় বিস্তৃত হয়। এরপরে, ২০১২ সালে সংযুক্ত আরব আমিরাত, শ্রীলঙ্কা, কাতার, যুক্তরাজ্য, ফিলিপাইন ও দক্ষিণ আফ্রিকার মতো বেশ কয়েকটি দেশগুলিতে আন্তর্জাতিকভাবে পরিষেবা প্রদান করা আরম্ভ করে। ২০১৩ সালে, জোম্যাটো নিউজিল্যান্ড, তুরস্ক, ব্রাজিল এবং ইন্দোনেশিয়ায় পরিষেবা চালু করে এবং তাদের ওয়েবসাইট এবং অ্যাপ্লিকেশনগুলি তুর্কি, পর্তুগিজ, ইন্দোনেশিয় এবং ইংরেজি ভাষায় উপলব্ধ করে।
  
  যুক্তরাষ্ট্রের সিয়াটল ভিত্তিক খাদ্য পোর্টাল আর্বানস্পুন এর অধিগ্রহণের সাথেই মার্কিন যুক্তরাষ্ট্র, কানাডা এবং অস্ট্রেলিয়ায় জোম্যাটোর প্রবেশ ঘটে, ফলস্বরূপ জোম্যাটো চলে আসে খাদ্য ব্যবসা বিভাগের পৃথিবীর সুপরিচিত এবং সুপ্রতিষ্ঠিত কোম্পানি যেমন ইয়েল্প, জাগ্যাট এবং ওপেন টেবিলের সাথে সরাসরি প্রতিদ্বন্দীতায়।
  
  বাড়তিতার জেরে তথা সংস্থার খর্চা কমাতে ২০১৯ এর সেপ্টেম্বর মাসে, জোম্যাটো বিপুলমাত্রায় (৫৪১ জন) কর্মী ছাঁটাই করে। গ্রাহক পরিষেবা, বণিক এবং সরবরাহ-অংশীদার-সহায়ক বিভাগগুলির মতো পরোক্ষ বিভাগ (ব্যাক-এন্ড) ক্রিয়াকলাপে কর্মরত প্রায় ১০% কর্মীরা চাকুরীচ্যুত হয়ে পড়েন।
  
  অন্যান্য সংস্থা অর্জন করা 
  বিশ্বব্যাপী জোম্যাটো এখনও পর্যন্ত ১২টি স্টার্ট-আপ কোম্পানি অর্জন (কিনে) নিয়েছে। জুলাই ২০১৪ সনে মেনু-ম্যানিয়া কোম্পানিটি কেনা দ্বারা জোম্যাটো তার সর্বপ্রথম কোম্পানি অর্জন করে। ক্রয়ের মূল্যটি ছিল অপ্রকাশিত। পরবর্তীকালে জোম্যাটো আরো বেশ কিছু কোম্পানি যেমন lunchtime.cz ও obedovat.sk কে মোট ৩.২৫ মিলিয়নের বিনিময় কেনে। ২০১৪-এর সেপ্টেম্বরে, জোম্যাটো পোল্যান্ড ভিত্তিক রেস্তোঁরা অনুসন্ধান পরিষেবা কোম্পানি গ্যাস্ট্রোনৌচিকে একটি অপ্রকাশিত মূল্যে অর্জন করে ফেলে।
   তিন মাস পরে, একটি ইতালীয় রেস্তোঁরাার অনুসন্ধান পরিষেবা কোম্পানি সিবান্দোকে অর্জন করে।
  
  জোম্যাটো ২০১৫ সালে সিয়াটল ভিত্তিক খাদ্য পোর্টাল আর্বানসপুনকেও আনুমানিক ৬০ মিলিয়ন ডলারে অর্জন করে।
   ২০১৫ এর অন্যান্য অধিগ্রহণের মধ্যে ছিল বেশ কয়েকটি বিদেশী কোম্পানি, যেমন একটি সম্পূর্ণ নগদ মারফৎ লেনদেনে কেনা মেকানবাদী, দিল্লি-ভিত্তিক স্টার্টআপ ম্যাপেলগ্রাফ এবং নেক্সটেবিল, একটি আমেরিকা ভিত্তিক টেবিল রিজার্ভেশন এবং রেস্তোঁরা পরিচালনার প্ল্যাটফর্মকেও জোম্যাটো একই বছর কিনে নেয়।
  
  ২০১৬ সনে জোম্যাটো স্পার্স ল্যাবস, একটি সরবরাহ প্রযুক্তি স্টার্টআপ ও পরবর্তীতে ২০১৭ সালে খাদ্য সরবারহ (ডেলিভারি) স্টার্টআপ, রান্নারকে অর্জন করে।
  
  তথ্যসূত্র
  
  বহিঃসংযোগ
   
  
  বিষয়শ্রেণী:অনলাইন খাদ্য ও পানীয় অর্ডারের ওয়েবসাইট ও অ্যাপ
  বিষয়শ্রেণী:ভারতের অনলাইন কোম্পানি
  বিষয়শ্রেণী:অ্যানড্রয়েড (অপারেটিং সিস্টেম) সফটওয়্যার
  বিষয়শ্রেণী:আইওএস সফটওয়্যার
title: জোম্যাটো